als_Latn dik_Latn sag_Latn
Zanfina Ismaili sapo ka publikuar këngën e saj më të re me titull "Every Night". Në videoklipin e këngës, ajo shfaqet "e nxehtë" dhe siç sqaron për "RTV21", ka vendosur të zhvishet si kurrë më parë. "Pse të mos i tregoj bukuritë e trupit tim?!" shprehet këngëtarja. Zanfina rrëfen se është vetëm, pasi lidhja e saj e dashurisë mori fund gjatë pranverës së këtij viti.
Zanfina, cilat janë komentet e para të njërëzve mbi këngën tëndë të fundit, "Every Night"?
Edhe pse kënga ka pak orë që është lançuar, deri tani kam mmarrë komplimente për këngën dhe videoklipin, dhe sidomos nga rrethi i ngushtë. Ndërsa përsa u takon komenteve në rrjetet sociale apo në portale të ndryshme, ka pasur reagime nga më të ndryshme, për arsye se unë jam paraqitur më e zhveshur apo më e ekspozuar se kurrë më ere. Po unë i mirëpres edhe kritikat (qesh).
Pse vendose që këtë ere të dalësh më e zhveshur?
Realisht është hera e parë që unë jam kaq shumë e zhveshur. Ka ndodhur para dy vitesh që një gazetar më ka kërkuar një foto timen me bikini dhe i kam thënë: "Por më vjen keq unë nuk kam foto të tilla. Por edhe sikur të kem, ato janë private dhe s'mund të ti jap". Ai u mërzit pak me mua. Këtë herë vendosa vetë. Ajo skenë e videoklipit ku unë shfaqem e zhveshur ka qënë ideja ime. Kur nisëm xhirimet unë fola me produksionin dhe ia kërkova skenën siç e doja, duke ua shpjeguar me detaje. E di që jam shumë e zhveshur aty, por desha ta bëja, megjithëse nuk kisha ndonjë arsye konkrete se pse. Pse të mos e shfaqja bukurinë e trupit femëror, kur edhe skulptura e Afërditës është e zhveshur gati plotësisht, e mbuluar në pjesët më intime!?
Kur janë xhiruar pjesët e tjera të klipit dhe a ke dhënë udhëzimet e tua edhe për to?
Faktikisht, idetë kanë qënë të përbashkëta dhe të gjitha i kemi bërë me kompromis. Kam mbetur shumë e kënaqur se kemi punuar të relaksuar dhe me energji pozitive gjithë kohës.
Pushimet ku do t'i bësh? Ke kohë për to?
Faktikisht jo (qesh). As vjet në verë nuk kam bërë pushime. Sivjet nuk e di, ndoshta nga shtatori do të mund të shkëputem për disa ditë e të shkoj në bregdetet tona të bukura, Ulqin ose Shqipëri.
A je në një lidhje dashurie?
Deri në shkurt-mars kam qënë në një lidhje por tani jo më.
Intervistën e plotë të Zanfina Ismailit e lexoni në numrin e sotëm të Suplementit "Bluetooth".
Kenga e re e Zanfina Ismailit "Every Night"
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn